b'\n_START_ARTICLE_\nNogometni klub Olimpija (2005)\n_START_SECTION_\nZgodovina\n_START_PARAGRAPH_\nMarca 2005 so nekateri star\xc5\xa1i igralcev in trenerji nekdanje Olimpije ob pomo\xc4\x8di \xc5\xa0portne zveze Ljubljana ustanovili nov klub in ga poimenovali NK Be\xc5\xbeigrad, klub pa je skrbel za mladinske ekipe nekdanje Olimpije. Nov klub je za sezono 2005/06 zbral mo\xc5\xa1tvo za tekmovanje v najni\xc5\xbeji ligi (na ravni Medob\xc4\x8dinske nogometne zveze Ljubljana). \xc4\x8clansko mo\xc5\xa1tvo so sestavljali veterani nekdanje Olimpije na \xc4\x8delu z Ubavi\xc4\x8dem, Patetom, Podgajskim, Kiti\xc4\x8dem, Komo\xc4\x8darjem in drugimi. V sezoni 2015/16 in sezoni 2017/18 je bila Olimpija slovenski nogometni prvak. V sezoni 2018/19 je Olimpija dosegla najve\xc4\x8dji uspeh na evropskih prizori\xc5\xa1\xc4\x8dih. Po nesre\xc4\x8dno prejetem doma\xc4\x8dem golu so sicer izpadli iz kvalifikacij za Ligo prvakov proti lanskoletnemu udele\xc5\xbeencu FK Qarabag (Azerbaijan), kasneje pa v kvalifikacijah preko Crusadersov in HJK Helskinki pri\xc5\xa1la do play offa za vstop v skupinski del Lige Europa. Tam nas je pri\xc4\x8dakala slova\xc5\xa1ka ekipa in aktualni prvak Slova\xc5\xa1ke, FK Spartak Trnava, ki se je na koncu izkazala za premagljivega tekmeca, ampak kljub temu smo po doma\xc4\x8dem porazu z 0-2 in gostujo\xc4\x8dem remiju 1-1 izpadli in se tako poslovili od Evrope.\n_START_SECTION_\nUradna navija\xc5\xa1ka skupina\n_START_PARAGRAPH_\nGreen Dragons so ljubljanska navija\xc5\xa1ka skupina, ki je bila ustanovljena leta 1988, prva tekma navija\xc5\xa1ke skupine je bila jeseni tega leta proti NK Pri\xc5\xa1tina, tedaj se je prvi\xc4\x8d tudi pojavil transparent z imenom "Green Dragons". V prvih letih so bili prisotni le na nogometnih tekmah NK Olimpija, v za\xc4\x8detku devetdesetih let pa so za\xc4\x8deli obiskovati tudi hokejske tekme HK Olimpija in ko\xc5\xa1arkarske tekme KK Olimpija. V letu 2018 praznujejo okroglih 30 let od ustanovitve skupine in za\xc4\x8detka organiziranega navijanja za klube pod imenom Olimpija.'